Diari Oficial de la Generalitat Valenciana


Sumari del DOGV 7042, del 10-06-2013 (2013/6034)

ORDE 56/2013, de 6 de juny, de la Conselleria d'Educació, Cultura i Esport, per la qual es convoquen les ajudes per al desenrotllament de programes de qualificació professional inicial per al curs 2013-2014
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6034


Data del document
:   06-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 56/2013, de 6 de juny, de la Conselleria d'Educació, Cultura i Esport, per la qual es convoquen les ajudes per al desenrotllament de programes de qualificació professional inicial per al curs 2013-2014  
 [2013/6034]  
Publicada l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de qualificació professional inicial, i modificada per l'Orde 1/2010, d'11 de gener de 2010 (DOCV 6198, 03.02.2010), programes promoguts a l'empara de l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana.  
Considerant el que disposa la Llei 38/2003, de 17 de novembre, General de Subvencions; en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana; en el Reglament General de Subvencions aprovat pel Reial Decret 887/2006, de 21 de juliol; així com en la Llei 11/2012, de 27 de desembre, de Pressupostos de la Generalitat per a l'exercici 2013, i la posterior Resolució de 28 de març de 2013 de la Conselleria d'Hisenda i Administració Pública, per la qual s'autoritzen ajustos pressupostaris derivats de la nova estructura de les conselleries d'Educació, Cultura i Esport, Hisenda i Administració Pública i Economia, Indústria, Turisme i Ocupació, com a conseqüència dels decrets 19/2012 i 179/2012 així com l'aprovació dels seus reglaments orgànics i funcionals (DOCV 7005, 17.04.2013), i en virtut de les competències atribuïdes per l'article 14 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport; i en virtut de les facultats atribuïdes per l'article 28 de la Llei 5/1983, de 30 de desembre, del Consell; i vista la proposta del director general de Formació Professional i Ensenyances de Règim Especial de data 14 de maig de 2013, i de conformitat amb esta,   
  
  
ORDENE  
  
Primer  
Convocar les subvencions per al desenrotllament de programes de qualificació professional inicial en el curs 2013-2014, que s'ajusten a les modalitats i condicions previstes en l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament dels programes de qualificació professional inicial i modificada per l'Orde 1/2010.  
De conformitat amb el que disposa l'article 5.1 de la mencionada Orde de 7 de juliol de 2008, s'establix que el termini per a presentar les sol·licituds de subvenció en la present convocatòria és d'un mes a comptar de l'endemà de la publicació d'esta convocatòria en el Diari Oficial de la Comunitat Valenciana.  
  
Segon  
1. A fi d'atendre el finançament de la primera fase dels programes de qualificació professional inicial d'estes modalitats, la Conselleria d'Educació, Cultura i Esport destinarà un import màxim de 2.493.640 euros, a càrrec de la línia T1310000, cofinançada pel Fons Social Europeu en un 80 per cent, de l'aplicació pressupostària 35.05.66.279.40.7 del Pressupost de la Generalitat per a l'exercici 2013.  
  
Per a l'exercici 2013 no existix consignació pressupostària a aplicar a la part C dels programes de qualificació professional inicial a impartir al curs 2013-2014.  
En els documents justificatius de gasto dels programes de qualificació professional inicial, les entitats beneficiàries hauran de reflectir el cofinançament establit anteriorment. Estos documents hauran d'anar segellats i estampillats amb el paràgraf següent:  
«La quantitat econòmica de ...... euros ha sigut imputada al programa operatiu finançat per la Generalitat en un ... per cent i el Fons Social Europeu en un ... per cent».  
Per a l'exercici pressupostari 2013, s'establix un 80 per cent de cofinançament a càrrec del Fons Social Europeu i un 20 per cent a càrrec del pressupost de la Generalitat.  
2. Queda condicionada l'aprovació de la segona fase dels programes de qualificació professional inicial a l'existència de crèdit per als programes en el Pressupost de la Generalitat per a l'any 2014; la mencionada fase serà finançada per la Conselleria d'Educació, tenint en compte el que establix l'article 29 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
Per orde de la Conselleria d'Educació es donarà publicitat de la línia de subvenció i dels imports globals màxims destinats a la concessió de les ajudes corresponents a l'any 2014.  
  
L'específica consignació pressupostària destinada a esta fase, l'efectiu atorgament, la manera en què es produïsquen els lliuraments i la seua justificació, quedaran condicionats, en tot cas, a la normativa pressupostària vigent per a l'exercici 2014 i, si és el cas, a les instruccions que dicte la Conselleria d'Educació, Cultura i Esport.  
3. Les sol·licituds seran presentades formalitzades per duplicat en el model normalitzat específic referit als programes de qualificació professional inicial, i s'hi adjuntarà la documentació que s'indica en l'article 6 de l'esmentada Orde de bases, de 7 de juliol de 2008, de la Conselleria d'Educació, i que figura en Internet en l'adreça corresponent a esta conselleria: .   
  
Eixes sol·licituds hauran de dirigir-se al registre de la Direcció General de Formació Professional i Ensenyances de Règim Especial, preferentment (av. Campanar, núm. 32, 46006, València), o en qualsevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Junt amb la sol·licitud es recomana adjuntar el resguard del formulari omplit a través de la pàgina web de la conselleria.  
4. En el projecte socioeducatiu, l'apartat referit al disseny curricular del programa inclourà un mòdul professional de Formació en Centres de Treball (FCT), organitzat amb caràcter orientatiu, amb un mínim de 80 hores i un màxim de 150 hores. Este mòdul serà obligatori per a l'obtenció de la qualificació professional, i serà necessària la realització mínima horària establida per al mòdul, amb independència de la formació associada a la qualificació professional corresponent.   
  
  
Tercer  
D'acord amb el que disposa l'article 8 de l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de qualificació professional inicial, és procedent actualitzar els mòduls econòmics de la subvenció a concedir tant en la primera com en la segona fase, de la manera següent:  
Part A: un màxim de 52,5 euros per hora i grup d'alumnes siga quina siga la modalitat del programa de qualificació professional inicial, sense que el nombre d'alumnes de cada grup siga rellevant a este efecte.  
  
Part B: un màxim de 22,5 euros per hora i grup d'alumnes siga quina siga la modalitat del programa de qualificació professional inicial, sense que el nombre d'alumnes de cada grup siga rellevant a este efecte.  
  
Així mateix, el càlcul de les quanties corresponents a la primera i segona fase es realitzarà tenint en compte que del total de 960 hores que corresponen a cada programa de qualificació professional inicial, 320 hores corresponen a la primera fase i 640 hores a la segona fase, de les quals un mínim de 80 hores i un màxim de 150 hores correspondran al mòdul professional d'FCT.  
  
Quart  
En compliment del que disposa l'article 13.1 de l'Orde 1/2010, d'11 de gener, per la qual es modifica l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de qualificació professional inicial, la minoració de la subvenció per baixes d'alumnes podrà produir-se únicament en relació amb la part B) de l'ajuda corresponent a la primera fase, sense que en cap cas es veja afectada la part A) de cap de les dos fases.  
  
S'entendrà per baixa d'alumnes l'abandonament voluntari dels interessats, a este efecte es minorarà la part B) de l'ajuda de la primera fase a raó d'una quinta part de l'ajuda percebuda per este concepte per cada tres alumnes que causen baixa, siga quina siga la modalitat del programa.  
No es considerarà baixa d'alumnes a l'efecte de minoració de l'ajuda les que siguen conseqüència de l'aplicació del que preveu el Reglament de règim interior per causa d'absentisme de l'alumnat, de conformitat amb el que s'ha previst en l'article 17.19 de l'Orde 60/2010, de 5 de juny, per la qual es modifica l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana.  
Així mateix, no es considerarà baixa d'alumnes la matriculació inicial d'alumnes per davall del nombre màxim d'alumnes fixat per a cada modalitat per l'article 10 de l'Orde de 19 de maig de 2008, mencionada anteriorment.   
Com a conseqüència del que s'ha exposat, les baixes es computaran prenent com a referència de càlcul les que es produïsquen respecte del nombre d'alumnes efectivament matriculats.  
Els alumnes que causen baixa durant la primera fase i siguen substituïts per nous alumnes, de conformitat amb l'esmentat article 13.1, no computaran a l'efecte de minoració.  
  
Quint  
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present orde no cal notificar-la a la Comissió Europea, ja que no reunix tots els requisits de l'apartat 1 de l'article 107 del Tractat de Funcionament de la Unió Europea. No tots els seus destinataris tenen la condició d'empresa i, en tot cas, les subvencions a concedir no reporten cap avantatge econòmic ni es falseja pel seu atorgament la competència perquè no afecta intercanvis comercials; sense perjuí de tot això, la present convocatòria ha sigut comunicada al Servici de Política Regional i de la Competència de la UE de la Conselleria d'Hisenda i Administració Pública.  
  
  
Sext  
Esta orde produirà efectes des de l'endemà de la seua publicació en el Diari Oficial de la Comunitat Valenciana.  
Contra la present orde, que posa fi a la via administrativa, podrà interposar-se potestativament un recurs de reposició en el termini d'un mes a comptar de l'endemà de la seua publicació, de conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present orde, d'acord amb el que establix l'article 10,14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de juny de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET